Nettselskapene, som også kalles nettleverandørene, eier nettet som strømmen fraktes i. De drifter og vedlikeholder dette nettet. Myndighetene har fastslått at det ikke er samfunnsøkonomisk nytteverdi i å bygge ut parallelle strømnett, og derfor har de lokale nettselskapene monopol i sitt område. Siden kundene ikke kan velge annet nettselskap, og det derfor ikke er konkurranse, fastsetter NVE hvor mye nettselskapene skal ha lov til å ta seg betalt. NVE og OED (Olje- og energidepartementet) regulerer nettselskapenes ansvar.
Det er om lag 140 nettselskaper i Norge. De er ansvarlige for å distribuere kraft til både forbrukere og bedrifter innen sine respektive geografiske områder. De eies av kommuner, fylker og noen private aktører.